Politiet måtte fredag aften rykke ud til en halvnøgen mand, der løb rundt med et brændende Dannebrog i hånden. Mens han løb rundt havde en kammerat travlt med at filme det hele. - Vi får en melding fra en borger, der undrer sig over afbrændingen. Vi kører derop og kan anholde vedkommende og hans kammerat, fortæller vagtchef Michael Elkjær. Ifølge politiet, så er begge mænd danske, og det var angiveligt i gang med et "fotoshoot", som de selv forklarede det. De var ikke opmærksomme på, at det var kriminielt, siger vagtchefen hos Nordjyllands Politi. Da kammeraten filmede afbrændingen af flaget valgte politiet  at sigte begge for overtrædelse af straffelovens paragraf 194. En paragraf, der handler om at ødelægge offenlige mindesmærker eller genstande, som er bestemt til almindelig pryd, hører til offentlige samlinger eller er særlig fredlyste. Det straffes med bøde eller fængsel indtil tre år. Begge mænd er løsladt igen.

Opsummering:
En ung mand blev anholdt i Aalborg, efter at han løb rundt med et brændende Dannebrog i hånden. Det oplyser Nordjyllands Politi.